Simona Halep a postat primele ei imagini din noul an: "Mă bucur să te văd, 2021".
Simona Halep începe anul de pe poziția a doua în clasamentul WTA. Ea se antrenează pentru noul sezon la complexul Stejarii. În prima zi a anului 2021, Simona Halep a postat mai multe imagini pe net.
"Mă bucur să te văd, 2021", a fost mesajul cu care Simona Halep și-a întâmpinat fanii în noul an. Numărul doi mondial a profitat de căldura din Capitală și a făcut o ședință foto între două antrenamente la Stejarii.Halep se pregătește intens de când s-a vindecat de coronavirus. Ea a anunțat deja că va participa la primul Grand Slam al anului, Australian Open. Pe 8 februarie va începe turneul de la Melbourne.